**Goodyear tutvustab Genfi autonäitusel uut tippklassi suverehvi Eagle F1 Asymmetric 3**

**PRESSITEADE**

* Eduka tootesarja Eagle uustulnuk: esmaklassiline täiendus kasvavale UHP-klassi turule
* Kuulub tippklassi OE standardvarustusse
* Pidurdusteekond märjal teel koguni 2,6 meetrit lühem kui 3 põhikonkurendi oma[[1]](#footnote-1)
* Võrreldes 3 konkurendi keskmisega 31% parem turvise kulumise näitaja ning 11 500 km pikem läbisõit[[2]](#footnote-2)

**Goodyear esitleb tänavusel Genfi autonäitusel oma uusimat UHP-klassi suverehvi Eagle F1 Asymmetric 3, mis tagab oluliselt lühema pidurdusteekonna nii kuival kui märjal teel.**

Rehvi kulumiskindlus on paranenud 31 protsenti² ning lühenenud on pidurdusteekond nii kuival kui märjal teel. Eagle’i tootesarja parimate katsetulemustega rehv on valitud mitme tipptasemel auto, sealhulgas uue Jaguar XFi standardvarustusse.

UHP segment on selgelt kasvamas – selle prognoositav aastane liitkasvumäär aastatel 2015 kuni 2020 ületab 3 protsenti³. Selles ajavahemikus prognoositakse turu kasvu rohkem kui 9 miljoni ühiku võrra³. See on tingitud peamiselt autopargi kasvust sõiduautoturu segmentides C, D ja E, kus autodele paigaldatakse üha sagedamini UHP-klassi rehvid[[3]](#footnote-3).

Eagle F1 Asymmetric 3 on tulvil uuest tehnoloogiast[[4]](#footnote-4). Rehvis on kasutusel Active Braking Technology, mis suurendab pidurdamisel kontaktpinda ja haarduvust, lühendades pidurdusteekonda. Rehvisegusse on lisatud vaiku, mis lisab Goodyeari uuele rehvile haarduvust, muutes pidurdamise kiiremaks ja parandades juhitavust. Täiustatud konstruktsioon parandab juhitavust nii üldiselt kui kurvides, suurendab kütusetõhusust ja vähendab rehvi kulumist.

Sõltumatu organisatsiooni DEKRA[[5]](#footnote-5) rehvitestis selgus, et rehvil Eagle F1 Asymmetric 3 on väga hea kulumiskindlus võrreldes teiste tippklassi rehvidega. Goodyeari uus rehv ületas kolme põhikonkurendi keskmist läbisõitu lausa 11 500 lisakilomeetriga (31 protsendi võrra).

Goodyeari tellimusel läbi viidud TÜV SÜDi sõltumatu võrdluskatse[[6]](#footnote-6) tulemused näitavad, et Goodyear Eagle F1 Asymmetric 3 pidurdusteekond märjal teekattel on kolme põhikonkurendi keskmisest 2,6 meetrit lühem, kuival teekattel 1,3 meetrit lühem ning juhitavus märjal teel on konkurentide keskmisest 4 protsenti parem. Tulemused näitavad veel põhikonkurentide keskmisest 10,9 protsenti väiksemat veeretakistust. Goodyeari rehvi veeretakistus on katsetatud rehvimarkide hulgas paremuselt teine[[7]](#footnote-7).

"Meil on väga hea meel, et sel rehvil läheb katsetel jätkuvalt hästi. Eriti rõõmustab meid hiljutine DEKRA katse, mis kinnitab, et uuel rehvil on parimad läbisõidu näitajad. Meil on hea meel esitleda uut rehvi meie messiboksis tänavusel Genfi autonäitusel," ütles Goodyeari Euroopa, Lähis-Ida ja Aafrika piirkonna tarberehvide turundusdirektori Alexis Bortoluzzi.

Goodyear Eagle F1 Asymmetric 3 on saadaval 41 mõõdus vahemikus 17 kuni 20 tolli, selle aasta märtsis täiendatakse mõõtude valikut.

**Kui soovite lisainfot Goodyeari kohta Genfi rahvusvahelisel autonäitusel, külastage meid 2. hallis asuvas messiboksis nr 2056 ning tulge Goodyeari pressikonverentsile 1. märtsil kell 12.30. Meid saab jälgida ka Twitteris: @Goodyearpress.**

**Goodyearist**

Goodyear on üks maailma suurimaid rehviettevõtteid. Ettevõtte pakub tööd ligikaudu 66 000 inimesele ja valmistab oma tooteid 49 tootmisüksuses 22 riigis üle kogu maailma. Kaks innovatsioonikeskust Ohios Akronis ja Luksemburgis Colmar-Bergis töötavad selle nimel, et arendada tipptasemel tooteid ja teenuseid, mis panevad oma valdkonnas paika kõrgeimad kvaliteedistandardid. Lisainfo saamiseks Goodyearist külaste veebilehte: [www.goodyear.ee](http://www.goodyear.ee).

1. 2,6 meetrit lühem pidurdusteekond (9% paremad sõiduomadused) märjal teekattel ja 1,3 meetrit lühem pidurdusteekond (4% paremad sõiduomadused) kuival teekattel võrreldes põhikonkurentide kolme uusima UHP segmenti kuuluva mudeli keskmiste tulemustega (Michelin Pilot Sport 3, Bridgestone Potenza S001, Continental Sport Contact 5). Katsed teostas TÜV SÜD Product Service GmbH Goodyear Dunlopi tellimusel septembris ja oktoobris 2015. Uue UHP rehvi mõõt: 225/45 R17 91Y; katsesõiduk: VW Golf; katsetuskohad: Mireval (Prantsusmaa), Papenburg ja TÜV SÜD PS Garching (mõlemad Saksamaa); aruande nr: 713066268. [↑](#footnote-ref-1)
2. Võrreldes peamiste UHP-segmenti kuuluvate konkurentide 3 viimase (katse ajal saadaoleva) mudeli (Michelin Pilot Sport 3, Bridgestone Potenza S001, Continental Sport Contact 5) keskmiste tulemustega. Katse korraldas DEKRA Goodyear Dunlopi tellimusel.

   2015. aasta septembris ja oktoobris. Rehvimõõt: 225/45 R17 91Y; katsesõiduk: VW GOLF VII - 150 CV; testikeskused: maanteel ja testiringrada FP01, katsetingimusi on kirjeldatud katses #2015-137. [↑](#footnote-ref-2)
3. Allikas: Global Insights/ IHS, märts 2015. [↑](#footnote-ref-3)
4. Võrreldes eelmise mudeliga. [↑](#footnote-ref-4)
5. Võrreldes peamiste UHP-segmenti kuuluvate konkurentide 3 viimase (katse ajal saadaoleva) mudeli (Michelin Pilot Sport 3, Bridgestone Potenza S001, Continental Sport Contact 5) keskmiste tulemustega. Katse korraldas DEKRA septembris ja oktoobris 2015 Goodyear Dunlopi tellimusel. Rehvimõõt: 225/45 R17 91Y; katsesõiduk: VW GOLF VII - 150 CV; katsetuskohad: maanteel ja testringrajal FP01; katsetingimused on kirjeldatud katses #2015-137. [↑](#footnote-ref-5)
6. Katsed teostas TÜV SÜD Product Service GmbH 2015. aasta septembris ja oktoobris Goodyear Dunlopi tellimusel. Tulemusi võrreldi kolme põhikonkurendiga: Bridgestone Potzena S001, Michelin Pilot Sport 3 ja Continental SportContact 5. Katsetes kasutati rehvi mõõdus: 225/45 R17 91Y; katsesõiduk: VW Golf; katsetuskohad: Mireval (Prantsusmaa), Papenburg ja TÜV SÜD PS Garching (mõlemad Saksamaa); aruande nr: 713066268. [↑](#footnote-ref-6)
7. Veeretakistuse punktid: Continental Sport Contact 5 – 101,6; Goodyear Eagle F1 Asymmetric 3 – 100; juhtivate konkurentide keskmine – 89,1. Osa ülalnimetatud katsest, aruande nr 713066268. [↑](#footnote-ref-7)